|  |
| --- |
| 0Forma patvirtinta |
| Klaipėdos miesto savivaldybės administracijos |
| Direktoriaus 2021-03-15 |
| įsakymu Nr. AD1-314 |

**KLAIPĖDOS MIESTO SAVIVALDYBĖS BIUDŽETINIŲ IR VIEŠŲJŲ ĮSTAIGŲ (KURIŲ SAVININKĖ YRA sAVIVALDYBĖS TARYBA), SAVIVALDYBĖS ĮMONIŲ IR ORGANIZACIJŲ VEIKLOS ATASKAITOS FORMA**

**BĮ Klaipėdos socialinių paslaugų centras „Danė“**

 *(įstaigos pavadinimas)*

**2021 METŲ VEIKLOS ATASKAITA**

 *(metai, už kuriuos atsiskaitoma)*

**1.Įstaigos pristatymas.**

1.1. Klaipėdos socialinių paslaugų centras „Danė“, Kretingos g. 44, Klaipėda, tel. 8 46 497614, el.p. info@danespc.lt internetinė svetainė: www.danespc.lt

1.2. direktorė Ramutė Girinskienė

1.3. Darbuotojų ir pareigybių skaičius:

|  |  |  |  |
| --- | --- | --- | --- |
| Eil. Nr. | Pareigybės pavadinimas | Pareigybės lygis | Darbuotojų skaičius |
| 1. | Įstaigos vadovas | A2 | 1 |
| 2. | Įstaigos vadovo pavaduotojai | A2 | 2 |
| 3. | Struktūrinių padalinių vadovai | A2 | 2 |
| 4. | Specialistai: |
| 4.1. |  | A1 | 4 |
| 4.2. |  | A2 | 20 |
| 4.3. |  | B | 1 |
| 5.  | Kvalifikuoti darbuotojai | C | 46 |
| 6.  | Darbuotojai | D | 8 |
| 7.  | Pedagoginiai darbuotojai: |
| 7.1. |  | A1 |  |
| 7.2. |  | A2 |  |
| 7.3. |  | B |  |
| Iš viso | – | 84 |

 1.4. Patikėjimo teise valdomos patalpos:

|  |  |
| --- | --- |
| Pastatai (nurodyti adresus) | Plotas (kv. m) |
| Kretingos g. 44, Klaipėda | 3115,23 |

1.5. Finansinė informacija:

|  |  |  |
| --- | --- | --- |
| Finansavimo šaltinis | Lėšos (tūkst. eurų) | Pastabos |
| Planas (patikslintas) | Panaudota lėšų | Įvykdymas (%) |
| Savivaldybės biudžetas (SB) | 809100 | 808853,79 |  99,97 |  |
| Specialioji tikslinė dotacija (VB) | 455200 | 447253,27 |  98,25 |  |
| Įstaigos gautos pajamos (surinkta pajamų SP), iš jų: | 1770032700 | 17700,0032700,00 |  100 |  |
| Pajamų išlaidos (SP) | 62000 | 58437,87 |  94,3 |  |
| Projektų finansavimas (ES; VB;SB) |  |  |  |  |
| Kitos lėšos (parama 2 % GM ir kt.) |  111 |  |  |  |
| Iš viso | 1376811 | 1364944,93 |  99,14 |  |
| Kreditinis įsiskolinimas (pagal visus finansavimo šaltinius) 2022 m. sausio 1 d.  | 3547.64 |  |

**2. Įstaigos veiklos rezultatai (**veiklos tikslai, uždaviniai ir priemonės, rezultato vertinimo kriterijai ir pasiekti rezultatai):

|  |
| --- |
| **1. Tikslas – sudaryti tinkamas likusiems be tėvų globos vaikams socialinio integravimosi į visuomenę sąlygas, ugdyti savarankiško gyvenimo įgūdžius.**  |
| * 1. **Uždavinys – užtikrinti socialinių paslaugų centre apgyvendintam likusiam be tėvų globos, sunkią negalią turinčiam vaikui, ugdymo ir socialines paslaugas, sudarant tinkamas sąlygas vystymuisi ir tobulėjimui.**
 |
| Priemonės | Rezultato vertinimo kriterijai | Pasiekti rezultatai |
| 1.1.1 Teikti trumpalaikės/ilgalaikės socialinės globos paslaugas institucijoje turintiems negalią, tėvų globos netekusiems vaikams | Prognozuojamas suteiktų trumpalaikės/ilgalaikės socialinės globos paslaugų socialinės globos namuose vaikams likusiems be tėvų globos, turintiems sunkią negalią, skaičius vidutiniškai per mėnesį- 18 | Per 2021 metus įstaigoje buvo suteiktos ilgalaikės (trumpalaikės) socialinės globos paslaugos 18 likusių be tėvų globos vaikų (iš jų 3 trumpalaikės ir 15 ilgalaikės socialinės globos).  |
| 1.1.2 Užtikrinti, kad institucijoje globojami vaikai gautų fiziologinius poreikius ir sveikatos būklę atitinkantį maitinimą  | Padidinti mitybos finansinį normatyvą | Perskaičiuotas ir padidintas dienos mitybos finansinis normatyvas iki 5.88 Eur. vienam likusiam be tėvų globos vaikui.  |
| 1.1.3 Personalas atsakingas už vaikų su negalia ugdymą, įgyja naujų ir gilina turimas darbo su negalią turinčiais vaikais žinias | Visi padalinyje dirbantys darbuotojai (21) tobulins profesinę kompetenciją bent po 16 val. per metus  | Visi vaikų padalinyje tiesiogiai dirbantys su vaikais specialistai (socialiniai darbuotojai, užimtumo specialistai, psichologai, slaugytojas, socialinio darbuotojo padėjėjai) tobulino savo profesinę kompetenciją 801 val. Vidutiniškai vienas tiesiogiai su vaikais dirbantis darbuotojas per 2021 m. tobulino savo profesinę kompetenciją, dalyvaudamas mokymuose 38 valandas. |
| 1. **Tikslas –sudaryti tinkamas sunkią negalią turinčiam vaikui socialinio integravimosi į visuomenę sąlygas, ugdyti savarankiško gyvenimo įgūdžius.**
 |
| * 1. **Uždavinys- užtikrinti socialinių paslaugų centre artimųjų prašymu apgyvendintam, sunkią negalią turinčiam vaikui, ugdymo ir socialines paslaugas, sudarant tinkamas sąlygas vystymuisi ir tobulėjimui.**
 |
| Priemonės | Rezultato vertinimo kriterijai | Pasiekti rezultatai |
| 2.1.1. Teikti trumpalaikės/ilgalaikės socialinės globos paslaugas institucijoje tėvų prašymu vaikams su sunkia negalia  | Prognozuojamas suteiktų trumpalaikės/ilgalaikės socialinės globos paslaugų, tėvų prašymu, socialinės globos namuose vaikams turintiems sunkią negalią vidutiniškai per mėnesį- 5 | 2021 m. ilgalaikės socialinės globos paslaugos vaikams su sunkia negalia tėvų prašymu buvo teikiamos 3 vaikams. 1 vaikui teikiama atokvėpio paslaugos organizuojant trumpalaikę socialinę globą. |
| 1. **Tikslas – padėti senyvo amžiaus ir neįgaliųjų asmenų integravimuisi į visuomenę, gerinant jų gyvenimo kokybę bei ugdant jų fizinius ir protinius gebėjimus.**
 |
| * 1. **Uždavinys – užtikrinti efektyvią dienos socialinės globos, skirtos senyvo amžiaus asmenims bei neįgaliesiems asmenims turintiems psichikos ir elgesio sutrikimų, veiklą.**
 |
| Priemonės | Rezultato vertinimo kriterijai | Pasiekti rezultatai |
| 3.1.1 Vykdyti dienos socialinės globos institucijoje veiklą skirtą senyvo amžiaus asmenims | Prognozuojamas suteiktų dienos socialinės globos institucijoje senyvo amžiaus asmenims skaičius 40  | 2021 m. vidutiniškai per mėnesį dienos socialinės globos paslaugas institucijoje buvo suteiktos 35 senyvo amžiaus asmenų. Iš jų: 23 senyvo amžiaus asmenų su negalia ir 29 senyvo amžiaus asmenų su sunkia negalia. |
| 3.1.2 Vykdyti dienos socialinės globos institucijoje veiklą skirtą suaugusiems asmenims su psichikos negalia | Prognozuojamas suteiktų dienos socialinės globos institucijoje suaugusiems asmenims su psichikos negalia skaičius 40 | 2021 m. vidutiniškai per mėnesį dienos socialinės globos paslaugas institucijoje gavo 32 suaugę asmenys su psichikos negalia. Iš jų vidutiniškai per mėnesį paslaugos buvo teikiamos 15 asmenų su sunkia psichikos negalia ir 17 suaugusių asmenų su psichikos negalia.   |
| 3.1.3 Užtikrinti, kad asmuo gautų fiziologinius poreikius ir sveikatos būklę atitinkantį, reikiamą kiekį energetinių verčių bei reikiamą kaloringumą turintį maitinimą  | Įvertinti ir naujai nustatyti suaugusio asmens dienos mitybos finansinį normatyvą | Perskaičiuotas ir padidintas dienos mitybos finansinis normatyvas iki 4.41 Eur. vienam suaugusiam asmeniui.  |
| 3.1.4 Asmeniui užtikrinama, kad teikiamos paslaugos yra kokybiškos | Įdiegti ir tęsti įstaigoje kokybės valdymą remiantis Lean metodika.  | Atlikta paslaugų teikimo proceso analizė, taikant VACA metodo principus;Įdiegta pasiūlymų įvertinimo strategija taikant KAIZEN metodo principus. Įdiegtas kasdienės veiklos valdymas taikant ASAICHI metodo principus.Vykdomas tęstinis kokybės valdymas remiantis Lean metodika.  |

1. **Atlikti patikrinimai**, **auditai. Tikrinusių institucijų išvados.**

2021-02-17 Socialinių paslaugų priežiūros departamentas prie Socialinės apsaugos ir darbo ministerijos nuotoliniu būdu vertino Socialinės globos kokybę IŠVADA: įstaiga negali teikti institucinės socialinės globos vaikams su negalia. Pakartotinio patikrinimo metu 2021-08-18 nustatyta, kad visi neatitikimai pašalinti.

2021-04-13 Civilinės saugos sistemos subjekto civilinės saugos būklės patikrinimas. IŠVADA: Civilinės saugos būklės įvertinimas: GERAI.

2021-09-03 Valstybinės maisto ir veterinarijos tarnybos Klaipėdos departamentas, maisto saugos, kokybės, higienos patikrinimas. Nustatyti nereikšmingi neatitikimai: įbrėžta keptuvė ir pjaustymo lentelė. Neatitikimai pašalinti nedelsiant.

2021-09-07 Klaipėdos socialinės paramos skyrius vertino socialinių paslaugų gavėjų (senyvo amžiaus asmenų padalinio) bylos dokumentus (vertintos 3 bylos). Įstaigos pildomi asmens bylos dokumentai atitinka Tvarkos aprašą. Vertinimo metu išsakyta rekomendacija pakeisti sutarties formos pavadinimą bei patvirtinti sveikatos priežiūros specialisto pildomą formą.

2021-10-11 Klaipėdos socialinės paramos skyrius vertino socialinių paslaugų gavėjų (vaikų padalinio) bylos dokumentus (vertintos 3 bylos). Pastabų ar rekomendacijų nėra.

2021-11-13 Valstybinės maisto ir veterinarijos tarnybos Klaipėdos departamentas, personalo higienos kontrolė, biocidinių produktų naudojimo kontrolė, ženklinimo kontrolė. IŠVADA: pažeidimų nenustatyta.

2021-11-13 Nacionalinis visuomenės sveikatos centras prie Sveikatos apsaugos ministerijos. IŠVADA: pažeidimų nenustatyta.

1. **Problemos (sąlygotos vidaus ir išorės faktorių).**

2021 m. darbą sąlygojo beveik visus metus trukusi šalyje paskelbta ekstremali situacija dėl COVID-19 ligos. Darbas organizuotas pagal nuolat besikeičiančius ekstremalių situacijų vadovo sprendimus. Pakito darbo pobūdis: visa veikla organizuojama kambarėliuose- suskirstant paslaugų gavėjus mažomis grupelėmis, vengiant bendrų renginių, susitikimų. 2021 m. didžiulis dėmesys skirtas darbuotojų vakcinavimui, persirgusių darbuotojų terminų sekimui bei nevakcinuotų/nepersirgusių darbuotojų profilaktiniam tikrinimui dėl COVID-19 ligos. Nuolat vyko darbo perskirstymas, nes nepaisant prevencinių priemonių įstaigoje nemaža dalis darbuotojų ir paslaugų gavėjų sirgo COVID-19 liga.

Pirmą kartą per darbo penkmetį senyvo amžiaus asmenų padalinyje atsirado laisvų vietų- senyvo amžiaus asmenys bijo eiti į centrą bijodami užsikrėsti. Padidintas dėmesys skiriamas naujų paslaugų gavėjų pritraukimui į įstaigą.

Vaikų padalinyje pirmą pusmetį darbas vykdomas siekiant įgyvendinti socialinės globos normų nuostatas, kad stacionariose globos įstaigose institucinė globa nuo 2021 m. gali būti teikiama tik vaikams su sunkia negalia. Per pirmą 2021 metų pusmetį tvarkoma dokumentacija, dalyvaujama teismo procesuose, atliekamas psichologinis vaikų parengimas globos vietos pakeitimui. Iki 2021 rugpjūčio 1 d. iš įstaigos iškelti 9 vaikai turintys vidutinį neįgalumą.

Ženkliai sumažėjus vaikų skaičiui įstaigoje susidarė darbuotojų, tiesiogiai dirbančių su vaikais perteklius, todėl vykdytos darbuotojų atleidimo procedūros. Iš vaikų padalinio atleisti 4 socialinio darbuotojo padėjėjai ir 1 socialinis darbuotojas.

1. **Kitų metų veiklos prioritetai, tikslai ar kryptys.**

Vadovaujantis 2021-09-15 Klaipėdos miesto savivaldybės administracijos direktoriaus įsakymu Nr. AD1-1072 Klaipėdos socialinių paslaugų centre „Danė“ pakeisti prognozuojami pagrindiniai rodikliai. Sumažėjus globojamų vaikų skaičiui nuo 2022 m. didinamas vietų skaičius dienos socialinei globai socialinių paslaugų įstaigoje senyvo amžiaus asmenims iki 35 (vietoje 20). Įstaigoje siekiama pritaikyti patalpas. performuojamos suaugusių asmenų padaliniui priklausiusios patalpos. Visa veikla perkeliama į ketvirtą įstaigos aukštą (dalis vaikų padaliniui priklausiusių patalpų ketvirtame aukšte pritaikoma dienos socialinės globos paslaugų teikimui). Plečiamos senyvo amžiaus asmenų padaliniui priskiriamos patalpos. Planuojama, kad senyvo amžiaus asmenims paslaugos bus teikiamos pirmame, antrame ir trečiame aukštuose (iki tol trečiame aukšte paslaugos buvo teikiamos suaugusiems asmenims).

Didžiulės pastangos dedamos senyvo amžiaus asmenų pritraukimui į senyvo amžiaus asmenų padalinį: platinami lankstinukai, dalyvaujama mugėse, rengiami straipsniukai dienraščiuose, vykdomi pokalbiai.

2021 m. buvo vykdoma rėmėjų paieška siekiant įstaigoje įrengti sensomotorinį kambarį visoms trims paslaugų gavėjų grupėms (vaikams, suaugusiems ir senyvo amžiaus asmenims). Iš rėmųjų buvo surinkta tikslinės paramos už 10 tūkst. eurų, kurie 2022 m. bus panaudoti sensomotorinio kambario įrengimui bei įrangos pirkimui.

2022 m. toliau bus siekiama mažinti popierinių dokumentų kiekį pereinant prie elektroninių dokumentų valdymo. Įstaigoje įdiegta dokumentų valdymo sistema „Avilys“, į kurį palaipsniui turės pereiti visi, pirmame ketvirtyje siunčiami-gaunami, vėliau visi kiti įstaigos dokumentai. Vykdomi darbuotojų apmokymai dirbti naująja dokumentų valdymo sistema.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

 (įstaigos vadovo pareigos) (parašas) (vardas ir pavardė)